EkBass/fiwiki-20250220-pages-articles huggingface dataset:
Oksennustauti

Oksennustauti, arkikielessä vatsatauti tai mahatauti on mikä tahansa sairaus, joka aiheuttaa oksentelua ja vatsavaivoja. Taudin aiheuttaja on usein virus, ruokamyrkytyksen yhteydessä syynä on pilaantunut ruoka. Noroviruksen kyseessä ollessa taudin itämisaika on lyhyt, 12 tunnista kahteen vuorokauteen, ja taudin kesto jää tyypillisesti alle kolmeen vuorokauteen. Ripuli- oksennustaudin aiheuttaa yleensä virus, kuten norovirus tai rotavirus. == Ruokamyrkytys vai vatsatauti == Virustautien itämisaika on 1–3 vuorokautta, noron 12–48 tuntia, bakteeritautien 2–5 vuorokautta. Ruokamyrkytys puolestaan alkaa usein parissa tunnissa syömisestä, tuoreimmasta ateriasta, yleensä alle vuorokaudessa. Sekä ruokamyrkytyksessä että vatsataudissa on usein oksentamista, ripulia, pahoinvointia, vatsakipuja, ehkä kuumettakin. Oksentelu ja vatsakipu ovat usein voimakkaampia kuin vatsataudeissa. Jos muut samaa ruokaa syöneet eivät sairastuneet, kyseessä ei liene ruokamyrkytys. == Hoito == Lääkehoitoa vatsatautiin ei ole. Oksennustaudin ja ruokamyrkytyksen hoidot ovat samanlaisia. Nestettä pitäisi nauttia samaan tahtiin kuin sitä menettää, joskus monta litraa päivässä. Paljon oksenteleva voi yrittää juoda muutaman lusikallisen kerrallaan. Suolaakin pitäisi saada koko ajan. Litraan vettä voi sekoittaa kymmenen teelusikallista sokeria ja yhden suolaa tai osta apteekista ripulijuomaa. Limsat eivät ole hyväksi, koska niiden sokeri ja muut makeutusaineet voivat lisätä ripulia. Kivennäisvesi, mieto mehu tai apteekin nesteytysjuoma voi olla parempi. Ripuloivalla ruoka imeytyy melkein normaalisti. Oksentelevan kannattaa aloittaa syöminen varovasti vatsan rauhoituttua, pienestä annoksesta helposti sulavaa ruokaa. Se saisi olla nestemäistä tai sosetta, kuten puuro, mehukeitot ja perunasose. Hoitoon pitää hakeutua heti, jos oksennuksessa on verta tai migreenittömällä potilaalla on voimakas päänsärky ja äkkiä alkanut pahoinvointi ja oksentelu. === Tartunnan ehkäisy === Likaantuneet vaatteet tulisi mieluiten pestä vähintään 60 asteessa. Käsienpesun jälkeen kannattaa käyttää käsihuuhdetta. Kädet tulee puhdistaa hyvin ennen ruoan käsittelyä. Ne voi kuivata pyyhkeen sijaan kertakäyttöpyyhkeeseen. Ovenkahvat ja muut pinnat kannattaa käsitellä desinfiointiaineella, kun vatsatauti päättyy, ja pari päivää sen jälkeenkin kannattaa olla tarkka hygieniasta. == Lähteet == == Aiheesta muualla == *Yle.fi Akuutti *Auttaako poreileva vesi mahatautiin Luokka:Ruoansulatuselinten oireet
Kristiania

Kristiania voi tarkoittaa seuraavia: * Christiania / Kristiania, Oslon kaupungin nimi vuosina 1624–1924 * Høyskolen Kristiania, Oslossa toimiva yksityinen yliopisto * Christiania, Tanskassa sijaitseva vapaakaupunki.
Bhumi Jensen

Bhumibol Jensen (), (16. elokuuta 1983 San Diego, Kalifornia – 26. joulukuuta 2004 Khao Lak, Thaimaa), oli Thaimaan kuninkaan Bhumibol Adulyadejin tyttären, prinsessa Ubol Ratanan ja tämän entisen aviomiehen Peter Ladd Jensenin poika. Bhumi Jensen, lempinimeltään Khun (herra) Poom, oli autistinen. Prinssi Bhumi Jensen kuoli vuoden 2004 Intian valtameren maanjäristyksessä. Hän oli äitinsä, prinsessa Ubol Ratanan kanssa lomalla La Flora Resortissa, Khao Lakissa. Bhumi oli parhaillaan rannalla, kun maanjäristyksen aiheuttama tsunami iski, ja hän hukkui heti. Hänen ruumiinsa löydettiin seuraavana päivänä rannalta. Bhumi Jensenin setä, kuningas Maha Vajiralongkorn tunnisti ruumiin, joka lennätettiin Bangkokiin haudattavaksi. ==Lähteet== Luokka:Thaimaan kuninkaalliset Luokka:Intian valtameren maanjäristyksen 2004 uhrit Luokka:Vuonna 1983 syntyneet Luokka:Vuonna 2004 kuolleet
Ubol Ratana

Prinsessa Ubol Ratana (s. 5. huhtikuuta 1951) (thain kieli ทูลกระหม่อมหญิง อุบลรัตน์ฯ, koko nimi ทูลกระหม่อมหญิง อุบลรัตนราชกัญญา สิริวัฒนาพรรณวดี ; Thunkramom Ying Ubol Ratana Ratchakanya Siriwattana Phannawadi) on Thaimaan entisen kuninkaan Bhumibol Adulyadejin ja tämän vaimon Sirikit Kitiyakaran vanhin tytär. Ubol Ratana tapasi yhdysvaltalaisen Peter Ladd Jensenin kun hän oli opiskelemassa Massachusettsissä. Hän valmistui ja työskenteli jonkin aikaa Los Angelesin yliopistossa. Ubol Ratana ja Peter Ladd Jensen menivät naimisiin vuonna 1972. Ubol Ratanalla ja Peter Ladd Jensenillä on kolme lasta. Vaikeiden vuosien jälkeen, johon liittyi muun muassa lasten autismi, he erosivat vuonna 1998. Ubol Ratana palasi takaisin Thaimaahan. Ubol Ratanan ja Peter Ladd Jensenin poika prinssi Bhumi Jensen kuoli vuoden 2004 Intian valtameren maanjäristyksessä. Ubol Ratanalla on kaksi tytärtä, Ploypailin Jensen (s. 1981) ja Sirikitiya Jensen (s. 1985). == Lähteet == == Aiheesta muualla == * http://www.thaimain.com/eng/monarchy/ubol.html Luokka:Thaimaan kuninkaalliset Luokka:Vuonna 1951 syntyneet Luokka:Elävät henkilöt
Eveliina

Eveliina on suomenkielinen naisen nimi, jonka ruotsinkielinen vastine on Evelina. Eveliinan nimipäivä on 24. joulukuuta. Samana päivänä juhlitaan myös Aatamin, Eevin ja Eevan nimiä. Puhekielessä Eveliina saattaa lyhentyä myös Eveksi, joka on myös oma etunimensä. Eveliina-nimi on muunnos Eevasta, joka muistuttaa heprean sanaa hawwa, "kaikkien elävien äiti". Eveliinan sanotaan tulevan myös germaanisesta nimestä Avelina tai Aveline, josta muodostui englantilainen Evelyn. Vuoden 2019 loppuun mennessä Digi- ja väestötietoviraston tietojen mukaan Eveliina-nimen on Suomessa saanut 28 744 naista. Nimen Evelina on saanut 2032 naista. ==Tunnettuja Eveliinoja ja Evelinoja== Listan henkilöt ovat suomalaisia, ellei toisin mainita. * Eveliina Ala-Kulju (1867–1940), Suomalaisen puolueen/Kokoomuksen poliitikko * Evelina Coelho (1945–2013), portugalilainen taidemaalari * Evelina Haverfield (1867–1920), brittiläinen feministi ja filantrooppi * Eveliina Heinonen (s. 2003), suomalainen jalkapalloilija * Eveliina Heinäluoma (s. 1988), SDP:n kansanedustaja * Eveliina Hotti, Eve Hotti (s. 1994/1995), näyttelijä ja laulaja * Evelina Hromtšenko (s. 1974), venäläinen muotitoimittaja * Eveliina Kauhanen, näyttelijä * Eveliina Kesti (s. 1995), pesäpalloilija * Eveliina Kurki, viihdeartisti ja laulaja * Eveliina Lappalainen (1986–2000), surmattu imatralainen koulutyttö * Eveliina Lämsä (s. 1997), pesäpalloilija * Ewelina Marcisz (s. 1991), puolalainen maastohiihtäjä * Eveliina Mikkola, jääkiekkovaikuttaja ja toimitusjohtaja * Eveliina Mäkinen, o.s. Suonpää (s. 1995), suomalainen jääkiekkomaalivahti ja olympiamitalisti * Eveliina Määttä, laulaja * Eveliina Määttänen (s. 1995), pika- ja aitajuoksija * Evelina Olsoni (1833–1877), pienten lasten koulun opettaja ja apteekkari * Eveliina Parikka (s. 1990), jalkapalloilija * Eveliina Peltola (s. 1977), aitajuoksija * Eveliina Piippo (s. 1998), maastohiihtäjä * Eveliina Pokela, Eeva-Leena Sariola (s. 1954), laulaja, säveltäjä, juontaja, näyttelijä ja Sibelius- Akatemian lehtori * Eveliina Randelin (s. 1982), maastohiihtäjä * Evelina Raselli (s. 1992), sveitsiläinen jääkiekkoilija * Eveliina Rouvali (s. 1997), kuulantyöntäjä * Eveliina Salonen (s. 1999), frisbeegolfaaja * Evelina Samuelsson (s. 1984), ruotsalainen jääkiekkoilija * Eveliina Sarapää (s. 1976), jalkapalloilija * Evelina Settlin (s. 1992), ruotsalainen maastohiihtäjä * Eveliina Similä (s. 1978), jääkiekkoilija * Eveliina Summanen (s. 1998), jalkapalloilija * Eveliina Särkelä (1847–1939), kuvanveistäjä * Eveliina Talvitie (s. 1970), kirjailija ja toimittaja * Eveliina Tammenlaakso, Evelina (s. 1995), laulaja * Eveliina Tikka (s. 1991), suomalainen malli ja missi * Eveliina Tistelgren, suomalainen urheilija, ammattivalmentaja, joogaopettaja ja hyvinvointivaikuttaja * Eveliina Toppari (s. 1993), pesäpalloilija * Eveliina Tuominen (s. 1998), pesäpalloilija ==Kuvitteellisia Eveliinoja== *Simo Puupposen alias Aapelin luoma hahmo Hermanni Hulkkonen ja hänen puolisonsa Eveliina -tarinoissa ==Lähteet== Luokka:Etunimet
Peter Ladd Jensen

Peter Ladd Jensen (s. 1951) on Thaimaan prinsessan Ubol Ratanan yhdysvaltalainen entinen aviopuoliso. Hän opiskeli Massachusettsissa, jossa tapasi prinsessa Ubol Ratanan, Thaimaan kuninkaan Bhumibol Adulyadejin vanhimman tyttären. He menivät naimisiin vuonna 1972. Heillä on kolme lasta: Ploypailin Jensen, Sirikitiya Jensen ja Bhumi Jensen. Peter Jensen ja Ratana erosivat vuonna 1998. Ubol Ratanan ja Peter Ladd Jensenin poika prinssi Bhumi Jensen kuoli vuonna 2004. Luokka:Yhdysvaltalaiset julkisuuden henkilöt Luokka:Vuonna 1951 syntyneet Luokka:Elävät henkilöt en:Peter Ladd Jensen
The Verve

The Verve oli vuonna 1989 Wiganissa Lancashiressa perustettu brittiläinen rockyhtye, joka saavutti suosiota 1990-luvun puolivälissä hittikappaleillaan ja omaperäisellä äänimaailmallaan sekä keulakuva Richard Ashcroftin karismalla. Yhtye sai heti alkuunsa oman kannattajakuntansa, mutta vasta toisella varsinaisella albumilla A Northern Soul (1995) se saavutti suosiota laajemmalti, ja kriitikotkin ylistivät yhtyettä. Yhtyeen viimeiseksi jääneellä Urban Hymns -pitkäsoitolla yhtye saavutti todella suurta suosiota. Sitä pidetäänkin yhtenä 1990-luvun parhaista albumeista ja todellisena jättipottina. Erilaisten yhteensattumien summana yhtye kuitenkin hajosi huhtikuussa 1999, minkä jälkeen pääasiallinen lauluntekijä Richard Ashcroft siirtyi soolouralle. Vuonna 2004 The Verve julkaisi odotetusti This Is Music: The Singles 92–98 -kokoelmalevyn. Suurena yllätyksenä Richard Ashcroft esiintyi yhdessä Coldplayn kanssa 2. heinäkuuta 2005 Lontoossa järjestetyssä Live 8 -konsertissa ja esitti The Verven kappaleen ”Bitter Sweet Symphony”. 26\. kesäkuuta 2007 DJ Jo Whiley BBC Radio 1:stä julkisti tiedon yhtyeen comebackistä ohjelmassaan. Richard Ashcroft oli kasannut yhtyeen uudelleen, ainoana poikkeuksena Simon Tong, joka jatkaa The Good, the Bad and the Queen -yhtyeen riveissä. The Verve ilmoitti alkajaisiksi julkaisevansa uuden albumin, ja marraskuulle ajoitettu kuuden keikan minikiertue Britanniassa myytiin alle 20 minuutissa loppuun. Yhtyeen ”statementtinä” paluuseen oli yksinkertaisesti: ”Getting back together for the joy of the music.”http://www.nme.com/news/the-verve/29261 The Verven tunnetuimpia kappaleita ovat ”Bitter Sweet Symphony”, ”The Drugs Don't Work”, ”Lucky Man”, ”Sonnet”, ”This is Music” ja ”History”. ==Julkaisut== ===Studioalbumit=== *Verve EP (7. joulukuuta 1992) *A Storm in Heaven (21. kesäkuuta 1993) – merkittävin listasijoitus nro 27 Isossa-Britanniassa *A Northern Soul (3. heinäkuuta 1995) – merkittävin listasijoitus nro 13 Isossa-Britanniassa *Urban Hymns (29. syyskuuta 1997) – merkittävin listasijoitus nro 1 Isossa- Britanniassa ja nro. 23 Yhdysvalloissa *Forth (27. elokuuta 2008) ===Kokoelma- albumit=== *No Come Down (B-puolikokoelma, 17. toukokuuta 1994) *This Is Music: The Singles 92–98 (1. marraskuuta 2004) – merkittävin listasijoitus nro 15 Isossa-Britanniassa ===Singlet=== *All in the Mind (9. maaliskuuta 1992) *She's a Superstar (22. kesäkuuta 1992) *Gravity Grave (5. lokakuuta 1992) *Blue (10. toukokuuta 1993) *Slide Away (20. syyskuuta 1993) *This Is Music (1. toukokuuta 1995) *On Your Own (12. kesäkuuta 1995) *History (18. syyskuuta 1995) * Bitter Sweet Symphony (16. kesäkuuta 1997) – merkittävin listasijoitus nro 2 Isossa-Britanniassa * The Drugs Don't Work (1. syyskuuta 1997) – merkittävin listasijoitus nro 1 Isossa-Britanniassa * Lucky Man (24. marraskuuta 1997) – merkittävin listasijoitus nro 7 Isossa-Britanniassa * Sonnet (2. maaliskuuta 1998) * Love Is Noise (23. kesäkuuta 2008) ==Lähteet== ==Aiheesta muualla== *Yhtyeen viralliset sivut *The Verve Archive *
Colt

Colt voi viitata seuraaviin asioihin: * Samuel Colt (1814–1862), yhdysvaltalainen keksijä ja asetehtailija * Colt, Samuel Coltin perustama aseyritys, joka tunnetaan erityisesti Colt Peacemaker -revolveristaan * Colt, kaupunki Yhdysvalloissa Arkansas’n osavaltiossa *Dodge Colt, automalli *Mitsubishi Colt, automalli * Colt, suomalainen savukemerkki ja entinen tupakansytytinmerkki * Indianapolis Colts, NFL:ssä pelaava amerikkalaisen jalkapallon seura *colt, amerikanenglannin termi 1–3-vuotiaalle orivarsalle tai nuorelle orille. *Colt, suomalainen lännenlukemisto.
Harald Hirmuinen

thumb|Harald Hirmuinen Harald Hirmuinen () on Dik Brownen piirtämä strippisarjakuva, joka alkoi ilmestyä 1973. Se on levinnyt 58 maahan, 13 kielelle ja ilmestynyt 1 900 lehdessä sekä albumisarjoina. Se on yksi kymmenestä eniten julkaistusta sarjakuvasta maailmassa. Sarjakuvan risupartainen nimihenkilö on viikinkipäällikkö Harald, jonka päätoimi on Englantiin ja Ranskaan ylimystön linnoihin suuntautuvat ryöstöretket. Haraldilla on tyhmänsitkeä "adjutantti" Orm Onnekas ja muu viikinkivenemiehistö. Haraldin perheeseen kuuluu lisäksi vaimo Helga, poika Hamlet ja naimaikäinen tytär Hulda, jolla poikakaveri Luuttu, joka ei vielä kuulu perheeseen, sekä perheen koira Jeri ja ankka Vekku. Haraldin tuntomerkkejä ovat punainen parta, niin sanottu viikinkikypärä, ylipaino ja toisen olkapään yli kulkeva säkkimäinen kaapu. Harald on rohkeasti kallellaan viinaan päin, Helga raataa ikuisena kotitöiden orjana, Hamlet on lukemaan oppinut ja tiedonhaluinen, Hulda vielä naimisiinmenoaan empivä ja saa hyviä neuvoja äidiltään Helgalta. Dik Brownen jäätyä eläkkeelle 1988 hänen poikansa Chris Browne on jatkanut sarjan piirtämistä.Harald Hirmuinen/Bullspress Vuonna 1989 Hanna-Barbera tuotti noin 20 minuuttia kestäneen erikoisjakson nimeltä Hägar the Horrible. Lyhytanimaatiossa Haraldin äänenä toimi Peter Cullen ja Helgan äänenä Lainie Kazan. Haraldista on julkaistu myös murrealbumi Etelä-Pohjanmaan murteella nimellä Haaraltti Häjympi Piremmän puukon päällikkö. Murteelle sen käänsi Juha Kykkänen. Suomessa sarjan on julkaistu suomeksi puhutulla VHS-kasetilla. Dubbauksesta vastasi Golden Voice Oy. ==Suomessa ilmestynyt julkaisu== ===VHS-julkaisu=== * Harald Hirmuinen == Lähteet == == Albumeja suomeksi == * * * Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot
Nikolai Putškov

Nikolai Georgijevitš Putškov (, 30. tammikuuta 1930 Moskova – 8. elokuuta 2005) oli neuvostoliittolainen jääkiekkomaalivahti ja -valmentaja, olympiavoittaja ja lajin maailmanmestari. == Seuraura == Putškov pelasi seuratasolla WS MVO Moskovassa vuosina 1949–1953, CDSA Moskovassa vuonna 1953, ZSK MO Moskvassa vuosina 1954–1959, TsSKA Moskovassa vuosina 1959–1962 ja SKA Pietarissa vuosina 1962–1963. Putškov valmensi SKA Pietaria vuosina 1963–1980 ja 2001–2002. Putškov valmensi SKA Pietarin nuorisojoukkuetta vuonna 2002. == Saavutukset == Putškov pelasi Neuvostoliiton jääkiekkomaajoukkueessa vuosien 1956 ja 1960 talviolympialaisissa. Hän voitti olympiakultaa vuonna 1956 ja olympiapronssia vuonna 1960. Putškov osallistui jääkiekon maailmanmestaruuskisoihin vuosina 1954–1960. Putškov voitti maailmanmestaruuden vuonna 1954 ja olympialaisten yhteydessä vuonna 1956. Hän saavutti maailmanmestaruuskilpailuista hopeaa vuosina 1955, 1957, 1958 ja 1959. Putškov valmensi Neuvostoliiton maajoukkuetta ja savutti valmentaja maailmanmestaruuskilpailuista hopeaa vuonna 1972. == Erikoispalkintoja == * Maailmanmestaruuskisojen paras maalivahti -palkinto, vuonna 1959 * Valinta pelaajana Venäjän jääkiekon Hall of Fame -galleriaan, valittu 2004 == Lähteet == Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1930 syntyneet Luokka:Vuonna 2005 kuolleet
Telepatia

Telepatia eli ajatuksensiirto on oletettu parapsykologinen ilmiö, jolla tarkoitetaan kykyä kommunikoida toisten kanssa ajatuksen välityksellä. Nimitystä käytti ensimmäisen kerran Frederic W. H. Myers vuonna 1882. Telepatia luetaan yhdeksi ns. ESP-ilmiöksi (extrasensory perception, aistit ylittävä havaitseminen), joka tarkoittaa tunnettujen aistien ulkopuolista aistimista. Telepatiaa ei ole tieteellisesti todistettu olevan olemassa. Telepatia on suosittu aihe tieteiskirjallisuudessa. Viihdekirjallisuudessa telepatiaan liitetään usein esimerkiksi kyvyt hallita toisia mielen avulla tai tappaa toinen ajatuksen voimalla. == Kirjallisuutta == * * * * == Aiheesta muualla == * Lindfors, Jukka: Yle järjesti 1950-luvulla telepatiakokeen. Ylen Elävä arkisto 8.9.2006. Luokka:Parapsykologia Luokka:Paranormaalit ilmiöt Luokka:Seulonnan keskeiset artikkelit
Kargopol

Kargopol () on kaupunki Arkangelin alueella Luoteis-Venäjällä. Se sijaitsee Äänisjoen rannalla viiden kilometrin päässä Latšajärvestä, josta joki saa alkunsa. Kaupunki on Kargopolin piirin keskus. Asukkaita kaupungissa oli vuoden 2010 väestönlaskennan mukaan 10 214. Ennen slaaviekspansiota alueella asui tšuudilaisia kansoja. Erään version mukaan kaupungin juontuu itämerensuomalaisesta sanasta karhunpuoli. 1800-luvulla Latšajärven etelärannalla asui vielä vepsäläisiin kuulunutta väestöä. Novgorodilaiset perustivat Kargopolin 1000–1100-luvulla. 1300-luvulta lähtien se tunnetaan kaupunkina. 1400–1600-luvuilla Kargopol oli tärkeä kauppakeskus Keski-Venäjän ja Vienanmeren välisellä reitillä. 1500–1600-luvuilla se toimi myös Venäjän pohjoisena rajalinnoituksena, joka vuonna 1613 kesti puolalaisjoukkojen piirityksen. 1600-luvulla kaupunki oli koko Äänisjoen seudun käsittäneen hallintoalueen keskus. Pietarin perustamisen jälkeen sen kaupallinen merkitys väheni huomattavasti. Vuodesta 1784 lähtien Kargopol oli Aunuksen kuvernementtiin kuuluneen kihlakunnan keskus. Nykyään kaupungissa toimii lähinnä elintarviketeollisuutta. Äänisjoen rannalle levittäytynyt kaupunki koostuu etupäässä matalista puutaloista, joiden yllä kohoavat lukuisat valkeat kivikirkot. Keskustassa on säilynyt entisen linnoituksen maavallien jäänteitä. Laivalaiturin vieressä vanhalla kauppatorilla sijaitsee vuonna 1562 rakennettu Kristuksen syntymän katedraali, Johannes Kastajan kirkko (1751), Neitsyt Marian temppeliintuomisen kirkko (1810) ja kolmikerroksinen kellotorni (1778). Länteenpäin sijaitsevalla aukiolla on toinen kirkkojen ryhmä, johon kuuluvat Jumalansynnyttäjän syntymän (1680), Marian ilmestyspäivän (1692) ja pyhän Nikolaoksen kirkot. Kauppatorin ja linnoituksen välillä sijaitsee vuosina 1790–1802 rakennettu pyhän kolminaisuuden kirkko. Kaupungin lounaisreunalla on klassistinen Zosiman ja Savvatin kirkko (1819). Lähistön kylissä on useita puukirkkoja 1600–1700-luvuilta. Kaupungissa toimii kotiseutumuseo, joka esittelee seudun rikasta käsityö- ja ikonimaalausperinnettä. Kargopol on tunnettu mm. perinteisiä aiheita esittävistä savileluistaan (mm. kukkopillit). ==Lähteet== ===Lähteet joihin ei ole viitattu=== * ==Aiheesta muualla== Luokka:Arkangelin alueen kaupungit Luokka:Kargopolin piiri
Stoner rock

Stoner rock tai stoner metal on raskas hidas- tai keskitempoisen rockmusiikin tyylilaji, joka syntyi 1990-luvulla. Stoner rockissa yhdistyvät usein bassopitoiset kitarariffit ja melodiset, hieman käheät tai karheat lauluäänet. Stoner rockista käytetään usein myös nimeä Desert Rock eli "autiomaarock". Tämä käsite viittaa Kalifornian Palm Desertissä vaikuttavaan "Palm Desert Sceneen", johon kuuluu monia tyylilajin kuuluisimmista suurimmista artisteista ja yhtyeistä. Nimitys stoner rock tulee tyylilajin ja sen edustajien yhteydestä kannabiksen käyttöön. Kannabiksen käyttäjästä käytetään joskus slanginimeä stoner. ==Stoner rockin esimuodot== Stoner rockin juuret palautuvat lähinnä 1960-luvun lopun ja 1970-luvun alun raskaaseen psykedeeliseen rockmusiikkiin ja erityisesti Black Sabbathin tuotantoon (muun muassa kappaletta "Sweet Leaf" vuodelta 1971 pidetään stoner rockin varhaisena edustajana). Tyylilajin muita vaikuttajia ovat muun muassa Hawkwind, Sir Lord Baltimore ja Blue Cheer. ==Tyylilajin synty== Stoner rockin syntyyn yhdistetään erityisesti yhtyeet nimeltä Kyuss ja Sleep. Kyuss nousi 1990-luvulla maineeseen albumillaan Blues for the Red Sun. Vuonna 1995 hajonneen Kyussin seuraajista tunnetuin lienee yhtyeen jäsenten Josh Hommen ja Alfredo Hernandezin perustama Queens of the Stone Age. Myös laulaja John Garcialla on ollut monia Kyussin jälkeisiä projekteja, kuten Unida, Hermano ja Slo Burn. Kyussin rumpali Brant Bjork jätti yhtyeen soittaakseen toisessa stoner-yhtyeessä nimeltä Fu Manchu. Suomalaisista yhtyeistä lähinnä stoneria ovat esimerkiksi Mannhai, Blake, Die Schwarzen Ladas ja The Kerstin Comeback. ==Stoner rock -yhtyeitä== === Ulkomaisia stoner rock/metal -yhtyeitä === *35007 *Acid King *Alabama Thunderpussy *Atomic Bitchwax *Bongzilla *Boris *Brant Bjork *Capricorns *Cathedral *Clutch *Corrosion of Conformity *The Desert Sessions *Dozer *Down *Eagles of Death Metal *El Caco *Electric Wizard *Fireball Ministry *Fu Manchu *Goatsnake *Hawkwind *Hermano *High On Fire *Kyuss *Masters of Reality *Mastodon *Melvins *Mondo Generator *Monster Magnet *Mustasch *Nebula *Orange Goblin *Priestess *Queens of the Stone Age *Red Fang *Scott Reeder *Shovelhead *Sleep *Slo Burn *Sparzanza *Spiritual Beggars *Sword *Truckfighters *Unida *Wallrus *Witchcraft *Windhand *Wolfmother === Kotimaisia stoner rock/metal -yhtyeitä === * Black .44 * Blake * Blowtorch * Demonic Death Judge * Doom Unit * Deadneck * Jolly Jumpers * Stone Mammoth * Stone Monolith * Kirk Grim * Mangoo * Mannhai * Death Lazer Kosmonauts * ONKALO * Poisonblack (Myöhempi tuotanto) * S Tool * Timo Rautiainen & Trio Niskalaukaus * Lyijykomppania * Rautakello * Luokka:Seulonnan keskeiset artikkelit
Dauphin

Dauphin oli Ranskan alueella käytössä ollut harvinainen aatelisarvo, jota käytettiin Ranskan kuningaskunnan kruununperillisten tittelinä vuosina 1349–1791 ja 1824–1830. == Historia == Dauphin on alkujaan ollut Kaakkois- Ranskassa sijaitsevan itsenäisen alueen Dauphinén Viennen kreivien lisänimi, sittemmin titteli, ”Viennen dauphin” (). Sana dauphin tarkoittaa delfiiniä, jonka kuva oli Viennen kreivien vaakunassa. Viennen dauphinia jäljitellen eräs Auvergnen kreivien sukuhaara otti myös käyttöön tittelin ”Auvergnen dauphin”. == Ranskan monarkia == Ranskan kuningaskunnan kruununperilliset kantoivat dauphinin titteliä vuodesta 1349 lähtien. Tuolloin lapseton Viennen kreivi Humbert II myi läänityksensä Dauphinén Ranskan kuninkaalle Filip VI:lle sillä ehdolla, että kruununperillinen kantaisi dauphinin nimeä ja arvoa. Saadakseen kruununperijänä dauphinin tittelin pelkkä perimysoikeus ei riitä. Tittelin saajan tulee olla hallitsevan, elossa olevan monarkin jälkeläinen. Täten Ranskan kuninkaista esimerkiksi Frans I ei ollut dauphin, sillä hän nousi hallitsijaksi serkkunsa Ludvig XII:n jälkeen. Ludvig XIV:n aikoihin asti arvonimenä oli yleisesti muoto Viennen dauphin, mutta tuolloin se muuttui muotoon Ranskan dauphin (). Ensimmäinen Ranskan monarkian jäsen, jonka lisänimenä oli dauphin, oli Juhana II, joka seurasi valtaistuimelle isäänsä Filip VI:a. Viimeinen oli dauphin Kaarle X:n poika Angoulêmen herttua, joka kuitenkin luopui arvosta vuonna 1830. == Erikoisuuksia == Ludvig XIV:n pitkä hallituskausi aiheutti paljon ongelmia. Ensinnäkin hänen poikaansa Ludvigia (1661–1715) kutsuttiin nimellä le Grand Dauphin (”suuri dauphin”), koska tämän poika Ludvig (1682–1712) sai arvon le Petit Dauphin (”pieni dauphin”). Vielä ehti listaan kolmaskin Ludvig (1707–1712), joka hänkin oli Dauphin. Vuonna 1712 oli vuorossa seuraava Ludvig (1710–1774), joka oli dauphin ja hallitsijana Ludvig XV, eli hän seurasi valtaistuimelle suoraan isoisänsä isää. Dauphinin puolisoa on yleisesti kutsuttu arvonimellä dauphine. Lisäksi nykyisessä kielenkäytössä melkein ketä tahansa jonkun perillistä voidaan kutsua dauphiniksi. Kruununperillisen kohdalla kyse oli erisnimen luonteisesta arvosta, ja siksi se kirjoitetaan ranskassa isolla kirjaimella, kun tiedetään kenestä dauphinista on kyse. == Aiheesta muualla == Luokka:Aatelisarvot Luokka:Ranskan historia Luokka:Ranskankieliset sanat ja sanonnat
Onega

Onega (, ) on kaupunki ja Onegan piirin keskus Arkangelin alueella Pohjois- Venäjällä. Kaupunki sijaitsee Äänisjoen suulla, Vienanmeren rannalla Äänislahden perukassa. Onegassa on sahateollisuutta ja kaupungissa on puun vientisatama. Onegasta on rautatieyhteydet länteen Muurmannin radalle Belomorskiin ja itään Arkangelin-Vologdan radalle. ==Väestö== Kaupungissa oli vuoden 2010 väestönlaskennan mukaan 21 359 asukasta; koko piirissä asukkaita oli 35 376. Väkiluku 1897 1926 1939 1959 1970 1979 1989 2002 2006 Onega 2 700 5 300 21 300 25 000 25 000 26 100 22 700 Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaation aikana 2002. ==Lähteet== ==Aiheesta muualla== * Tietoa piiristä Arkangelin alueen sivustolla (dvinaland.ru) * Онега-город у моря Kaupungin epäviralliset verkkosivut * Онега, уездный город Архангельской губернии Brockhaus-Jefron tietosanakirja Luokka:Arkangelin alueen kaupungit Luokka:Onegan piiri
Sæmundr fróði

Sæmundr fróði eli Saimundr Viisas (1056 – 1133) oli islantilainen kristitty pappi, joka opiskeli Pariisissa. Hän perusti Oddiin merkittävän koulun. Perimätiedon mukaan Saimundr kirjoitti tai ainakin kokosi ja toimitti Vanhemman Eddan. Nykyään tätä tietoa epäillään. Sen sijaan Saimundr kirjoitti latinaksi Norjan kuninkaiden historian. Tämä teos on kadonnut, mutta muun muassa Eddan uudempien osien kirjoittaja Snorri Sturluson käytti sitä lähteenään.History of Edda == Lähteet == == Aiheesta muualla == Luokka:Islantilaiset kirjailijat Luokka:Islantilaiset papit Luokka:Vuonna 1056 syntyneet Luokka:Vuonna 1133 kuolleet
Konstantin Loktev

Konstantin Borisovitš Loktev (, 16. kesäkuuta 1933 Moskova – 4. marraskuuta 1996 Moskova)Sports Reference LLC oli neuvostoliittolainen jääkiekkoilija, olympiavoittaja ja maailmanmestari, pelipaikaltaan vasen laitahyökkääjä.Arponen, ym., s. 738 Loktev pelasi Neuvostoliiton jääkiekkomaajoukkueessa maailmanmestaruuskisoissa vuosina 1957-1966 sekä olympialaisissa vuosina 1960 ja 1964. Hän voitti kerran olympiakultaa ja lisäksi kaksi maailmanmestaruutta. Loktev oli MM-kisojen paras maalintekijä vuonna 1957, ja hänet valittiin MM-kisojen tähdistökentälliseen vuosina 1965 ja 1966. Pelaajauransa jälkeen hän menestyi myös jääkiekkovalmentajana. == Saavutukset == * olympiakultaa vuonna 1964 * olympiapronssia vuonna 1960 * maailmanmestaruus vuosina 1965 ja 1966 * MM-hopeaa vuosina 1957, 1958 ja 1959 * MM-pronssia vuosina 1960 ja 1961 == Lähteet == * * === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset jääkiekkovalmentajat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1933 syntyneet Luokka:Vuonna 1996 kuolleet
Allting

Allting () on Islannin parlamentti. Sitä sanotaan maailman vanhimmaksi yhä toimivaksi kansanedustuslaitokseksi, ja se on perustettu joko 930 tai saagojen mukaan jo 902 Þingvellirin käräjäkivillä. Nimi merkitsee ”yleiskäräjiä”. Allting alkoi kansalaisten kokouksena, johon kaikki aikuiset miehet saivat osallistua. Norjalaisten ja varsinkin tanskalaisten kuningasvallan aikana sen rooli muuttui enemmänkin tuomioistuimeksi. Vuonna 1799 Alltingin toiminta lakkautettiin 45 vuodeksi. Se kuitenkin jatkoi toimintaansa vuonna 1844 Reykjavikissa. Vuodesta 1874 alkaen allting on ollut lakeja säätävä elin. Nykyisin Islanti on jaettu kuuteen vaalipiiriin, joita edustaa yhteensä 63 kansanedustajaa. Puolueilla on viiden prosentin äänikynnys. Vaalit pidetään joka neljäs vuosi, paitsi vuonna 2009, jolloin vaaleja aikaistettiin finanssikriisin vuoksi kahdella vuodella. == Puolueet == Alltingissa on vuoden 2017 vaalien jälkeen kahdeksan puoluetta, joista kolme hallituksessa. Marraskuussa 2019 Vihreän vasemmiston listalta valittu Andrés Ingi Jónsson jätti puolueen ja alkoi toimia itsenäisenä edustajana. == Lähteet == == Aiheesta muualla == * Allting Luokka:Islannin politiikka Luokka:Kansalliset parlamentit
Chaosphere

Chaosphere on ruotsalaisen groove metal -yhtye Meshuggahin kolmas albumi. Se julkaistiin vuonna 1998, ja sitä kutsutaan Destroy Erase Improven kanssa yhtyeen suosituimmaksi albumiksi. Chaosphere oli Meshuggahin ensimmäinen muutos lähemmäksi myöhempää teknistä groove metal tyyliä. Vaikka jo edellä mainittu Destroy Erase Improve sisälsikin hieman raskaita ja keskitempoisia, groove metaliin viittaavia kohtia, musiikki pysyi silti thrash metallissa. Chaosphere on huomattavasti edellistä keskitempoisempi, mutta silti aggressiivisempi ja raskaampi levy, ja yhtyeen tavaramerkiksi muodostunutta polyrytmiikkaa kuullaan tällä levyllä huomattavan paljon. Chaospheren piti sisältää alun perin rauhallinen ja melodinen kappale Unanything, mutta ennen julkaisua se otettiin pois. Kappale oli silti Chaospheren promoversiossa ja nykyäänkin levyn Japani-versiossa. == Kappaleet == # # # # # # # # == Kokoonpano == * Jens Kidman – laulu * Gustaf Hielm – basso * Tomas Haake – rummut ja laulu (The Exquisite Machinery of Torture) * Mårten Hagström – kitara * Fredrik Thordendal – kitara (ja soolot) == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 1998 albumit Luokka:Meshuggahin albumit
Lappalaiset skandinaavisessa tarustossa

Lappalaiset tunnetaan skandinaavisessa kansanperinteessä ennen kaikkea voimallisina ja pelottavina noitina, samaan tapaan kuin suomalaisessa kansanperinteessä. Skandinaavisissa tarinoissa saagoissa saamelaisista käytetään muun muassa nimityksiä "finnar", "lappir" ja "semsveinar". Joskus saamelainen ja suomalainen saattoivat mennä sekaisin ainakin myöhemmässä tulkinnassa, sillä suomalaisiakin on ajoittain on kutsuttu nimellä "finn". Yleisimmin suomalaiset on kuitenkin käsitetty kveeneiksi, kuten edelleen nykynorjassa. Myös karjalaiset on mainittu saagoissa. Suomalaisten (Kvenlandin väen) kerrotaan myös taistelleen lappalaisia (lappir) vastaan. Muinaisskandinaaveilla oli saagojen mukaan saamelaisia tietäjiä apureinaan. Usein ihmisten poikkeukselliset taikakyvyt nähtiin seurauksena lappalaisista sukujuurista tai siitä, että henkilö oli käynyt lappalaisten opissa. Sekä lappalaisten että heidän noituuttaan opiskelleiden skandinaavien kerrotaan saagoissa tehneen samankaltaisia taikuuksia. Muinaisskandinaaviset ryhmät saattoivat käyttää saamelaisten tietäjien mainetta muiden ryhmien pelotteluun. Vihollistakin on voitu leimata siitä, että he käyttävät hyväkseen lappalaisnoitia. Noituus koettiin usein epäoikeudenmukaiseksi, kieroksi ja epämiehekkääksi. Jopa ylijumala Odin sai muiden jumalten silmissä huonoa mainetta noituuksistaan. Muinaisskandinaavissa noituus oli "seid", joka on sukua saamen sanalle sidda, suomeksi seita. == Esimerkkejä saagoista == === Olaf Haraldinpojan saaga=== Olaf Haraldinpojan saagassa eräs soturi oli nimeltään Pieni Finn.Saagan englanninkielinen käännös on varustettu lisähuomautuksella, että kyseessä oli lappalainen. Saaga kertoo tosin vain epämääräisesti, että jotkut väittivät häntä lappalaisen (finn) rodun edustajaksi. Finn oli todella lyhyt, mutta niin nopea, ettei mikään hevonen voinut voittaa häntä. Tällä ehkä tarkoitettiin sitä, että hän pystyi nopeasti hiihtämään syvässä hangessa, jossa hevosten oli hankala tarpoa. Hän oli kuningas Hrorekin uskottuja miehiä, mutta välttääkseen epäluuloja kuningas puhui hänen kanssaan syrjässä ja pikaisesti. === Vatnsloesaga === Vatnsloesaga-niminen saaga kertoo kahden lappalaisen (semsveinar) matkanneen Islantiin kadonnutta esinettä etsimään. Matkan he suorittivat ilmeisesti valaina. Myös Heimskringlan mukaan lappalainen kävi Islannissa valaaksi muuttuneena. Hän vakoili Islantia Harald Gorminpojan hyväksi. Skandinaavipäällikkö Hundigr osasi noituutta, ja hän muuttui valaaksi hyökätessään erään laivan kimppuun. Valaaksi muuttuminen on ilmeisesti peräisin saamelaisesta perinteestä, jossa tietäjä vaipuu transsiin, ja hänen sielunsa uskotaan matkustavan tuonelaan valaan hahmossa. ==Katso myös== *Lappalaiset suomalaisessa kansanperinteessä *Lapinnoita ==Lähteet== Luokka:Skandinaavinen mytologia Luokka:Saamelaiset
Destroy Erase Improve

Destroy Erase Improve on ruotsalaisen thrash metal -yhtye Meshuggahin toinen albumi. Se on Chaospheren rinnalla yhtyeen suosituin albumi, ja kriitikot sekä fanit yleisesti pitävätkin levyä yhtyeen parhaana. Albumi sisältää ehkä Meshuggahin tunnetuimman kappaleen Future Breed Machine. Tämä albumi oli Meshuggahin ensimmäinen polyrytmejä reilusti käyttävä albumi, ja monimutkaisuudessaan se saattaakin olla "vaikeasti avautuva". Destroy Erase Improven neljäs kappale Transfixion on levyn digipack-versiossa nimellä Catatonic Transfixion. Kappaleesta on tehty myös musiikkivideo. == Kappaleet == # # # # # # # # # # == Muusikot == * Jens Kidman – laulu * Tomas Haake – rummut * Fredrik Thordendal – kitara (ja soolot) * Mårten Hagström – kitara * Peter Nordin – basso == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 1995 albumit Luokka:Meshuggahin albumit
Selänne

Selänne on ympäristöään korkeampi alue, jossa korkeuskäyrät eivät muodosta suljettuja silmukoita vaan vain mutkan. Selänteen ja kukkulan muotoero on sama kuin niemen ja saaren. ==Aiheesta muualla== Luokka:Topografia
Jännevirta

Jännevirta on kahteen kuntaan jakautunut kylä noin 20 kilometriä Kuopion keskustasta koilliseen. Kylä sijaitsee samannimisen virran rannalla ja Joensuun suuntaan johtavan valtatie 9:n varrella. Kylä kuului aiemmin Kuopion maalaiskuntaan, mutta Siilinjärven perustamisen yhteydessä vuonna 1925 kylä puolitettiin. Nykyään kylän länsiosat kuuluvat Siilinjärveen ja itäosat Kuopioon. Jännevirta tunnettiin pitkään muun muassa vuonna 1951 valmistuneesta sillastaan, joka korvattiin syksyllä 2018 käyttöön otetulla uudella sillalla. Virtaa pitkin kulkee Saimaan syväväylä. Ennen siltoja virran yli kuljettiin lautalla ja lossilla. Kylällä toimii kauppa-lounasravintola (Jännevirran Kauppasilta). Jännevirran alakoulu lakkautettiin vuonna 2009. Kuopion lentoasema (Rissalan lentoasema) sijaitsee kylän luoteispuolella. == Tunnettuja jännevirtalaisia == * Eeva Ahtisaari * Elina Karjalainen, kirjailija * Jaakko Rissanen, jääkiekkoilija == Lähteet == Luokka:Kuopion kylät Luokka:Siilinjärven kylät ja alueet Luokka:Pohjois-Savon maakunnan entiset taajamat
Matalikko

Matalikko tarkoittaa vesiliikenteessä sellaista joessa, järvessä tai meressä sijaitsevaa aluetta, jonka keskisyvyys on niin pieni, että siitä on merkittävää haittaa vesiliikenteelle. Joskus matalikolla on alueita, jotka ovat toisinaan veden pinnan yläpuolella ja toisinaan veden pinnan alapuolella, kuten Mantsin matalikolla Puruvedellä. Sisävesien merikartoissa ns. matalan veden alueen tai sinisen veden alueen syvyys on alle 6 metriä. Merellä sinisen veden alueen syvyys on alle 10 metriä. Tyypillisiä esimerkkejä matalikoista ovat joen mutkiin sekä suistoihin syntyneet alueet, johon virtauksen mukanaan kuljettama maa-aines (yleensä hiekka tai savi) kasautuu. Suistojen matalikoille tyypillisiä ovat myös matalikkoja halkovat virtausuomat. Suistoissa olevia pienempiä matalikkoja kutsutaan usein hiekkasärkiksi. Ne muodostuvat, kun joen kuljettamat ainekset kulkeutuvat meriveden virtausten mukana hieman merenrantaa kauemmas. Merellä matalikot ovat yleensä muodostuneet saarien ympärille. Merellä matalikko-nimitystä käytetään sellaisesta matalan veden alueesta, joka on pinta-alaltaan huomattavan laaja tai jonka olemassaoloa ei voi muutoin päätellä. Esimerkiksi Koivusaaren matalikko sijaitsee merenlahdella, jossa on joitakin saaria ja josta avautuu Koivusaaren selkä. Tavallisista rantamatalikoista ei yleensä käytetä nimitystä matalikko. Sen sijaan rantamatalikkoja luonnehditaan usein geologisessa mielessä rantatasanteiksi. Matalikkojen yhteydessä esiintyy usein myös karikkoja. Näistä varoitetaan varoitusmerkein. == Lähteet == Luokka:Hydrogeografia Luokka:Vesiliikenne
Vaski

Vaski on ikivanha sana, joka lienee alun perin tarkoittanut kuparia, sittemmin myös pronssia ja messinkiä. Joissain uralilaisissa kielissä sanan vastineet merkitsevät myös rautaa (esimerkiksi vas unkarissa merkitsee rautaa pelkästään). Vaski on uralilaisten kielten vanhin metallin nimitys, ja luultavasti näissä kielissä omaperäinen. Tosin myös indoeurooppalaisia etymologioita on sanalle ehdotettu. Sana on kiinnostanut tutkijoita. Metallien ja niihin liittyvän sanaston on arveltu tulleen indoeurooppalaisten kielten puhujilta, mutta sana vaski vaikuttaa tämän näkemyksen vastaesimerkiltä. Onkin ehdotettu, että uralilaisten kielten puhujat olisivat kehittäneet itsenäisesti kuparin käsittelyn. Tämä ei olisi ennennäkemätöntä; kuparin käsittely on suhteellisen yksinkertaista, ja sitä on ilmeisesti opittu käsittelemään useaan kertaan aikojen kuluessa, useammassa paikassa. Selvin esimerkki tästä on kuparin käsittelyn itsenäinen kehittäminen Väli-Amerikan intiaanien keskuudessa, vailla minkäänlaisia kauppa- tai muita suhteita Euraasian kuparia käyttäviin kulttuureihin. Jotkut kuitenkin huomauttavat, että vaskea muistuttavia sanoja löytyy myös indoeurooppalaisista kielistä, esimerkiksi 600-luvulla kuolleessa keskiaasialaisessa tokaarin kielessä kulta oli was tai yasa. Monet pitävät sanaa kulkusanana, jonka alkuperä tai lainautumissuunta eivät ole selvillä. Muita suomen kielessä omaperäisiä metallien nimiä ovat hopea ja teräs, mutta näillä nimityksillä on (metallin nimen merkityksessä) paljon suppeampi levikki suomensukuisissa kielissä ja siten ne ovat paljon uudempia. Sana hopea on ilmeisesti tarkoittanut alun perin haurasta, ja sanan vastineilla on edelleen tämä merkitys saamelaiskielissä. Teräs on saanut nimityksensä siitä, että se soveltuu terien tekoon. Sana on johdettu itämerensuomalaisten kielten piirissä sanasta terä. Nykyään vaski-sanaa käytetään puhuttaessa metallisista puhallinsoittimista, ns. vaskisoittimista tai vaskista. == Lähteet == * Luokka:Metalliseokset Luokka:Metallit Luokka:Uralilainen sanasto Luokka:Suomenkieliset sanat ja sanonnat
PFK TsSKA Moskova

PFK TsSKA () on Venäjän armeijan keskusurheiluseuran TsSKA Moskovan jalkapalloseura. TsSKA Moskova on yksi Venäjän jalkapallon mestaruussarjan parhaista joukkueista. Joukkueen suurin paikallinen vastustaja on Spartak. == Historia == Joukkue perustettiin vuonna 1911. Jalkapallossa TsSKA voitti Neuvostoliiton mestaruuden yhteensä seitsemän kertaa (1946, 1947, 1948, 1950, 1951, 1970 ja 1991), Neuvostoliiton cupin viidesti (1945, 1948, 1951, 1955 ja 1991), Venäjän mestaruuden kuudesti (2003, 2005, 2006, 2013, 2014 ja 2016), Venäjän cupin seitsemästi (2002, 2005, 2006, 2008, 2009, 2011 ja 2013) sekä Venäjän supercupin neljästi (2004, 2006, 2007 ja 2009). Lisäksi kaudella 2004–2005 TsSKA voitti jalkapallon UEFA Cupin peittoamalla finaalissa Sporting Lissabonin maalein 3–1. Näin siitä tuli Venäjän ensimmäinen jalkapallon eurocup-tittelin voittanut seura. Lempinimi ”hevoset” juontuu seuran ensimmäisestä harjoituskeskuksesta, jossa pidettiin Jusupov-aatelissuvun talleja. Kyseinen aatelissuku oli yksi vauraimmista Venäjällä, ja se omisti vuonna 1917 muun muassa 400 km² maata, josta osa oli viljelty tai tehdaskäytössä. Jusupov-suku oli myös sekaantunut Grigori Rasputinin murhaan. == Saavutukset == * Neuvostoliiton-mestaruus (7): 1946, 1947, 1948, 1950, 1951, 1970 ja 1991 * Neuvostoliiton cup (5): 1945, 1948, 1951, 1955 ja 1991 * Venäjän-mestaruus (5): 2003, 2005, 2006, 2013, 2014 ja 2016 * Venäjän cup (7): 2002, 2005, 2006, 2008, 2009, 2011 ja 2013 * Venäjän supercup (6): 2004, 2006, 2007, 2009, 2013 ja 2014 * UEFA Cup: 2005 == Lähteet == == Aiheesta muualla == *TsSKA:n jalkapallojoukkueen sivut TsSKA Luokka:Moskovan urheilu
Suntio

Suntio on ammattinimike henkilölle, joka huolehtii kirkkorakennuksesta ja muista seurakunnan tiloista. Suntion työhön kuuluvat myös kirkollisten toimitusten valmistelut ja joissakin tapauksissa toimistotyöt. Suntioita on yleensä yksi, mutta suuremmissa seurakunnissa useampia. Työtä tehdään yleensä seurakunnan tilaisuuksien mukaan, joten työ painottuu viikonloppuihin ja iltoihin. Suomen evankelis-luterilaisessa kirkossa suntiot työllistyvät seurakuntiin ja hautausmaille erilaisilla työnimikkeillä: suntio, seurakuntamestari, vahtimestari, hautausmaan työntekijä, talonmies- vahtimestari, vahtimestari-siivooja ja erityisammattimies. Työnimikkeiden kirjo kertoo työtehtävien monipuolisuudesta ja vaihtelevuudesta alueittain ja seurakunnittain. Yleensä suntio vastaa myös kirkonkellojen soitosta, kirkon valaistuksesta ja äänentoistojärjestelmästä sekä kerää kolehdin tai johtaa kolehdin keruuta. Joissakin seurakunnissa suntion työtehtävät rajoittuvat vain jumalanpalveluksiin ja kirkollisiin toimituksiin. Tällöin siivoojan, haudankaivajan, hautausmaanhoitajan ja vahtimestarin tehtäviä hoitaa oma työntekijänsä tai ne on yhdistetty erilliselle seurakuntamestarille. Työ edellyttää oma-aloitteisuutta ja järjestelmällisyyttä, vastuuntuntoa ja palvelualttiutta. Vaikka työ on yleensä näkymätöntä, on suntion tehtävillä suora vaikutus seurakunnan tilaisuuksiin ja toimintaan. Jumalanpalvelusten ja kirkollisten toimitusten aikana hän hoitaa tehtäviään usein sakaristosta (esim. valaistus ja äänentoisto). Kirkollisten toimitusten vietossa hän ohjailee osallistujia omille paikolleen ja esimerkiksi hautausjumalanpalveluksessa ohjaa arkun kantajia. ==Koulutus== Aikaisemmin suntion ammattitutkinto oli humanistisen ja kasvatusalan ammattitutkinto. Ammattitutkinto antoi jatko-opintokelpoisuuden vastaavan alan ammattikorkeakouluopintoihin. Suntion ammattitutkintoja järjestävät kristilliset opistot ympäri Suomen, kuten Helsingin kristillinen opisto eli Laajasalon opisto, Raudaskylän Kristillinen Opisto Ylivieskassa, Seurakuntaopisto Järvenpäässä, Jyväskylän kristillinen opisto ja Turun kristillinen opisto. Alueellisia kursseja järjestettiin myös seurakunnissa. Nykyisin suntion ammattitutkintoa ei enää ole, vaan sen on korvannut seurakunta- ja hautauspalvelualan ammattitutkinto, joka on edelliseen verrattuna laajempi kokonaisuus. Seurakunta- ja hautauspalvelualan ammattitutkinto antaa valmiudet toimia myös hautaustoimiston palveluksessa. Suntioksi pystyy opiskelemaan myös monimuoto-opetuksena ja oppisopimuksella. == Lähteet == == Aiheesta muualla == *Suntion ammattitutkinnon kuvaus (Koulutusnetti) *Suntion ammatinkuvaus (Ammattinetti) *Kirkonpalvelija kirkon työn kokonaisuudessa (Kirkonpalvelijat ry) *Seurakunta- ja hautauspalvelualan ammattitutkinnon perusteet (Opetushallitus) Luokka:Uskonnolliset ammatit Luokka:Kirkolliset virat Luokka:Suomen evankelis-luterilaisen kirkon tehtävät ja arvot Luokka:Seulonnan keskeiset artikkelit Luokka:Jumalanpalvelukset
TsSKA

TsSKA tarkoittaa armeijan keskusurheiluseuraa. * TsSKA Dušanbe * TsSKA Kiova, tunnetaan nykyään nimellä FK Arsenal Kiova * TsSKA Moskova, Venäjä * TsSKA Sofia, Bulgaria ==Katso myös== * SKA
M/S Aallotar

M/S Rogalin () oli autolautta, tilattiin Ranskasta, Dubegion-Normandie telakalta vuonna 1971. Tilaajana oli alun perin Siljavarustamo, mutta se siirrettiin Suomen Höyrylaiva Osakeyhtiölle ennen aluksen valmistumista. Laivan tilaushinta oli 65 miljoonaa Ruotsin kruunua. Samanlaisia aluksia oli tilattu kaksi kappaletta, joista toisen tilaussopimus siirrettiin ruotsalaiselle Rederi AB Svealle. Alus valmistui nimellä M/S Aallotar vuonna 1972, luovutettiin 22. helmikuuta ja saapui Helsinkiin ensimmäistä kertaa kuusi päivää myöhemmin. Se asetettiin yhdessä hieman myöhemmin valmistuneen sisaraluksensa M/S Svea Reginan kanssa Silja Linen Helsinki–Tukholma-reitille. Laiva törmäsi 21. joulukuuta 1972 aallonmurtajaan Tukholman lähellä Brevikissä, kun sen ohjauskoneeseen tuli vika. M/S Floria irrotti laivan ja se pääsi Tukholmaan neljä tuntia myöhemmin. Aallotar-nimi oli SHOY:llä ollut käytössä jo aiemminkin, ja yhtiöllä olikin tapanaan nimetä aluksensa perinteikkäästi. Vuonna 1975 uuden M/S Wellamon valmistumisen myötä, Aallotar siirrettiin Turku–Ahvenanmaa–Norrtälje-reitille jossa se palveli aina vuoteen 1976, jonka jälkeen se makuutettiin ja otettiin seuraavana kesänä Siljan lisälautaksi Turku–Tukholma-linjalle. Laiva aikarahdattiin 5. lokakuuta 1977 seitsemäksi kuukaudeksi Polferriesin käyttöön Gdansk–Helsinki-reitille. 2. toukokuuta 1978 ilmoitettiin, että laiva oli myyty Puolaan. Rogalin liikennöi puolalaisena Swinoujsciestä ja Gdańskista lähinnä Ruotsiin. Alus törmäsi syyskuussa 1979 hollantilaiseen säiliölaiva Coral Rubrumiin Porkkalan majakasta kaakkoon ja sai vasempaan kylkeensä useita metriä pitkän repeämän. Alus oli kolmeen otteeseen myös rahdattuna, ensin Islannin ja Tanskan ja myöhemmin Walesin ja Irlannin välille. Rogalin myytiin romutettavaksi Intiaan vuonna 2003. == Tekniset tiedot == *Pituus 126,79 m *Leveys 19,54 m *Syväys 5,15 m *Matkustajia 1 000 *Hyttipaikkoja 439 *Henkilöautoja max. 170 *Pääkoneet: kaksi Pielstick 16-sylinteristä dieselmoottoria yhteisteholtaan n. 16 200 hv (11 936 kW) *Läpiajettava autokansi. Ei keskilaipiota. Keulaporttina sivulle aukeavat puoliskot, sekä yksi peräportti. *Sisaralus; M/S Svea Regina ==Lähteet== * *Fakta om fartyg – M/S Aallotar Aallotar Luokka:Effoa
M/S Svea Regina

M/S Svea Regina tilattiin Ranskasta Dubigeon Normandien telakalta vuonna 1970. Tilaajana oli alun perin Siljavarustamo, mutta se siirrettiin Rederi AB Svealle ennen Svea Reginan valmistumista. Samanlaisia aluksia oli tilattu kaksi kappaletta, joista toisen tilaussopimus siirrettiin Suomen Höyrylaiva Osakeyhtiölle. == Käyttöhistoria == Svea Regina valmistui vuonna 1972 ja se asetettiin Silja Linen Helsinki–Tukholma -reitille, jossa sen parina liikennöi hieman aiemmin valmistunut sisaralus M/S Aallotar. Vuonna 1975 uuden M/S Svea Coronan valmistumisen myötä Svea Regina siirrettiin Norrtälje–Maarianhamina–Turku-reitille, jossa se palveli linjan lakkauttamiseen asti. Vuonna 1977 Svea Regina rahdattiin CNAN:lle Algerian ja Ranskan välille ja asetettiin vuonna 1978 Turku–Tukholma reitille. Alus myytiin vuonna 1978 Suomen Höyrylaiva Osakeyhtiölle, joka nimesi aluksen Reginaksi. Alus jatkoi liikennöintiä Turku–Tukholma-reitillä, kunnes se aikarahdattiin vuoden 1978 loppupuolella Puolaan, Polferriesille. Alus palasi Suomeen Silja Linen liikenteeseen kesäsesogiksi 1979, jonka jälkeen se aikarahdattiin ja lopulta myytiin Kreikkaan, jossa se sai nimen Mediterranean Sun. Toiselle kreikkalaisvarustamolle siirryttyään vuonna 1982 alus sai nimekseen Odysseas Elytis. Vuonna 1985 alus myytiin bahamalaiselle Sky Cruises -varustamolle, joka antoi aluksen nimeksi Scandinavian Sky. Vuonna 1989 alus myytiin Palkkiyhtymä Oy:lle, siirrettiin Helsinki–Tallinna-reitille ja nimettiin Tallinkiksi. Vuonna 1993 Palkkiyhtymä myi 49 prosenttia omistusosuudestaan Estonian Shipping Companylle. 22\. huhtikuuta 1995 alus törmäsi Suomenlinnan Kustaanmiekan rantaan ja oli vähällä upota. Vauriot korjattiin, mutta jo seuraavana vuonna alus makuutettiin. Laiturissa maannut alus myytiin heinäkuussa 1997 Florence Marille Panamaan ja nimettiin Mama Tanzaniaksi, mutta alus ei koskaan aloittanut liikennöintiä kyseisen omistajan operoimana. Syksyllä 1998 alus myytiin Egyptiin ja sai nimekseen Eltor. Kesäkuussa 2001 alus myytiin Yakima Navigation -varustamolle Panamaan ja nimettiin Monte Carloksi. Saman vuoden lokakuussa nimeksi kuitenkin vaihdettiin El Safa, joka vuonna 2005 lyhentyi Safaksi. Alus romutettiin vuonna 2005 Intiassa. == Lähteet == == Aiheesta muualla == * Aluksen vaiheita ja kuvia Svea Regina
FK Spartak Moskova

FK Spartak Moskova () on moskovalainen jalkapalloseura. Spartak on yksi koko Neuvostoliiton ja Venäjän historian suurimmista seuroista. Kun Neuvostoliiton alkuvuosina monet erilaiset hallinnon ja yhteiskunnan yksiköt ja järjestöt, kuten poliisi, asevoimat ja rautatieläiset perustivat omia seurojaan, oli vuonna 1922 Spartak eräänlainen koko kansan seura. == Saavutukset == * Neuvostoliiton-mestaruus (12): 1936 (syksy), 1938, 1939, 1952, 1953, 1956, 1958, 1962, 1969, 1979, 1987 ja 1989 * Venäjän-mestaruus (10): 1992, 1993, 1994, 1996, 1997, 1998, 1999, 2000, 2001 ja 2017 * Neuvostoliiton cup (10): 1938, 1939, 1946, 1947, 1950, 1958, 1963, 1965, 1971 ja 1992 * Venäjän cup (3): 1994, 1998 ja 2003 * Itsenäisten valtioiden yhteisön cup (6): 1993, 1994, 1995, 1999, 2000 ja 2001 == Lähteet == == Aiheesta muualla == * Virallinen sivusto Spartak
Spartak

Spartak voi tarkoittaa ==Urheiluseuran nimeä== *FC Spartak Trnava, slovakialainen jalkapalloseura *Moskovan Spartak, venäläinen urheiluseura **FK Spartak Moskova, jalkapallo **HK Spartak Moskova, jääkiekko *PFK Spartak Naltšik, venäläinen jalkapalloseura *FK Spartak Ivano-Frankivsk, ukrainalainen jalkapalloseura *PFK Spartak Varna, bulgarialainen jalkapalloseura *PFK Spartak Pleven, bulgarialainen jalkapalloseura *FK Spartak Plovdiv, bulgarialainen jalkapalloseura *FK Spartak Sofia, entinen bulgarialainen jalkapalloseura *FK Spartak Subotica, serbialainen jalkapalloseura *Spartak Helsinki, suomalainen jalkapalloseura *Spartak Kajaani, suomalainen jalkapalloseura ==Paikkoja== * Spartakin metroasema, Moskova * Spartak, kylä Donetskin alueella == Muita== * Spartak, valkovenäläinen, suklaistaan tunnettu makeistehdas (Minsk).